Predkladacia správa

            V dňoch 4.-5. októbra 2010 sa v Bruseli uskutoční pravidelný, v poradí už 8. summit lídrov krajín ASEM (Asia-Europe). Delegáciu SR povedie minister zahraničných vecí SR Mikuláš Dzurinda. 
 
Summit sa bude niesť v duchu myšlienky „Dosiahnutie prosperity a väčšej dôstojnosti pre všetkých občanov“ a bude zameraný na riešenie problematiky ekonomicko-finančnej krízy, trvalo udržateľného rozvoja, euro-ázijských vzťahov, globálnych otázok a regionálnych tém. Summit má za cieľ začať novú úroveň diskusie medzi Európskou úniou a ázijskými partnermi o problematike spolupráce ako v politickej, tak predovšetkým v ekonomickej oblasti. Počas summitu budú prijatí traja noví členovia – Ruská federácia, Austrália a Nový Zéland. Sprievodnou akciou summitu bude stretnutie s predstaviteľmi finančných inštitúcií Ázie a Európy. Následne po skončení summitu sa uskutočnia ešte mini summity: EÚ – Čína a EÚ – Južná Kórea.
 
V rámci hlavných tematických okruhov minister zahraničných vecí SR Mikuláš Dzurinda vystúpi s prejavom k prvému diskusnému panelu: „Efektívnejšia správa financií a ekonomiky“. Sú pripravované bilaterálne stretnutia ministra ZV SR M. Dzurindu s predstaviteľmi niektorých ázijských krajín.
 
Konečný návrh zloženia delegácie určí minister zahraničných vecí SR.